**JAVNI POZIV**

**SPIRIT Slovenija, javna agencija** (v nadaljevanju: SPIRIT) z Ministrstvom za gospodarski razvoj in tehnologijo, ki zagotavlja finančno podporo,

**objavlja Javni poziv**

***Za izbor predvidoma 9 podjetij, ki bodo vključena v vzorčno skupino nacionalnega pilotnega izobraževalnega programa 'Akademije za Vzpostavitev trajnostnih poslovnih modelov v praksi' (v nadaljevanju 'Akademija TPM').***

Podlaga za izvedbo javnega poziva je Program dela s finančnim načrtom Javne agencije Republike Slovenije za spodbujanje podjetništva, internacionalizacije, tujih investicij in tehnologije za leti 2016 in 2017 (v nadaljevanju Program SPIRIT Slovenija), ki ga je sprejel Svet agencije na svoji 20. redni seji dne 9.2.2016 in h kateremu je Ministrstvo za gospodarski razvoj in tehnologijo izdalo soglasje dne 23.2.2016, št. 302-2/2016/29. podpisana Pogodba št. SPIRIT-2016,2017-172410-MO o izvajanju in financiranju ukrepov za izobraževanje in usposabljanje za podjetništvo ter podjetniškega sodelanja za leti 2016 in 2017, ki je bila podpisana med SPIRIT Slovenija in MGRT, dne 14.4. 2016.

**Predmet javnega poziva**

**Predmet javnega poziva je izbor predvidoma 9 podjetij, za sodelovanje v nacionalnem pilotnem programu 'Vzpostavitev trajnostnih poslovnih modelov v praksi' ter vključitev v 15 mesečni izobraževalni program 'Akademija TPM', ki bo potekala od septembra 2016 do decembra 2017.**

Izbrana podjetja bodo sestavljala vzorčno pilotno skupino, ki bo vključena v individualni izobraževalni program Akademije TPM, katere ključne aktivnosti bodo usmerjene v:

* individualno in skupinsko delo na področju razvoja in postavitve trajnostnih poslovnih strategij in trajnostnih poslovnih modelov v prakso;
* prenos in implementacija trajnostnih strategij v poslovne procese;
* priprava metodologije in kazalnikov za merjenje družbenih in okoljskih učinkov podjetja.

**Namen in cilj javnega poziva**

**Zakaj vstopiti v proces uvajanja trajnostnih poslovnih strategij v podjetje?**

Glede na pomanjkanje dostopa do virov in glede na resne okoljske izzive, s katerimi se soočamo, narašča potreba po novih inovativnih poslovnih modelih, ki temeljijo na trajnostnem pristopu. Obstoječi poslovni modeli, ki pri ustvarjanju dodane vrednosti ne upoštevajo potreb okolja in družbe, kmalu ne bodo več zanesljiv in stabilen način poslovanja.

Globalni trendi nakazujejo, da so poslovni modeli podjetij, ki v svojem poslovanju uravnotežijo doseganje pozitivnih poslovnih rezultatov s pozitivnimi učinki na družbo in okolje, poslovni modeli prihodnosti. To so poslovni modeli, ki:

* imajo transparenten in vključujoč način vodenja in upravljanja;
* v načrtovanje produktov in storitev vključujejo družbene in okoljske učinke;
* so odgovorni do potrošnikov.

Vodilna globalna podjetja, uspešna srednja in mala podjetja že vključujejo načrtovanje družbenih in okoljskih učinkov v poslovne procese**.** Rastoča globalna skupnost mnenjskih voditeljev se danes več ne sprašuje, zakaj je trajnost nujna, temveč kako jo uresničiti.

To potrjujejo različne raziskave, kot na primer:

• za trajnostne produkte in storitve smo globalni potrošniki pripravljeni plačati do 5 % več (Nielsen Institute 2014);

• 52 % angleških MSP ocenjuje, da je implementacija trajnostnih poslovnih praks stroškovno učinkovita (Lloyds' banka 2014):

• zeleno trgovanje bo do leta 2020 zraslo na 2.200 milijard dolarjev (napoved ZN, 2014).

Ključni cilj uvajanja trajnosti v poslovne procese je načrtovanje takšnih poslovnih modelov, ki bodo doseganje pozitivnih poslovnih rezultatov uravnotežili z doseganjem pozitivnih družbenih in okoljskih učinkov.

Javna agencija SPIRIT Slovenija bo v letih 2016 in 2017 izvedla nacionalni pilotni program, katerega cilji so:

* osveščanje širše podjetniške javnosti o pomenu, prednostih in primerih dobrih praks trajnostnih poslovnih modelov;
* razvoj in testna izvedba pilotnega modela izobraževalnih in podpornih programov za vzpostavljanje trajnostne inovacijske sposobnosti podjetij in za vzpostavitev ključnih trajnostnih poslovnih procesov;
* vzpostavitev slovenskih primerov dobrih praks na področju uvajanja trajnostnih poslovnih strategij in modelov v podjetjih;
* izmenjava znanj in izkušenj med podjetji ter ključnimi deležniki, ki lahko prispevajo k razvoju trajnostnih poslovnih modelov.

Hkrati pa bo Javna agencija SPIRIT Slovenija s tem pridobila ključne povratne informacije iz terena o konkretnih potrebah podjetij na področju uvajanja trajnostnih poslovnih strategij in modelov podjetij

v prakso za pripravo priporočil za sistemsko podporo zviševanju trajnostne inovacijske sposobnosti obstoječih podjetij.

**Ključni cilji Akademije TPM**

SPIRIT Slovenija bo na podlagi tega javnega poziva izbral predvidoma 9 podjetij, ki bodo vključena v vzorčno skupino in v program Akademije TPM.

Izbrana podjetja bodo sodelovala v 15 mesečnem programu izobraževanja in implementacije trajsnotnih poslovnih modelov v prakso.

Cilj Akademije TPM je vzpostaviti predvidoma 9 primerov trajnostnih poslovnih modelov v praksi za predvidoma 9 izbranih podjetij na tem javnem pozivu.

Vzorčno skupino bodo sestavljala podjetja s sedežem v Sloveniji iz različnih dejavnosti, različnih velikosti in starosti.

Cilji Akademije TPM bazirajo na doseganju naslednjih učinkov[[1]](#footnote-1) :

1. **povečevanje skupne vrednosti za lastnike / delničarje, okolje in družbo kot celoto[[2]](#footnote-2):**
* *spodbuditi podjetja, da razvijejo dolgoročen, strateški pristop k trajnosti in tako zaznajo nove priložnosti za razvoj inovativnih produktov, storitev in poslovnih modelov, ki prispevajo k družbeni dobrobiti in prispevajo k ustvarjanju kvalitetnih delovnih mest.*
1. **identifikacija, preprečevanje in izogibanje negativnim učinkom delovanja.**
* *spodbuditi podjetja da se zavestno v vseh procesih poslovanja in odločanja izognejo negativnim učinkom in da izvedejo analizo tveganj s skrbnim pregledom poslovanja (vključujoč dobavno verigo).*

**Program Akademije TPM in okvirna časovna dinamika izvedbe**

Izbrana vzorčna skupina podjetij bo sodelovala v programu, ki zajema sledeče aktivnosti:

* individualno delo z dodeljenim ekspertom na pripravi trajnostne strategije podjetja, ki bo potekalo z notranjo-vodstveno ekipo podjetja na sedežu podjetja in katerega cilj je priprava trajnostne strategije podjetja (oktober – januar 2017);
* delo z eksperti na posameznih ključnih poslovnih procesih podjetij, ki lahko prispevajo k boljšim poslovnim rezultatom ter dvigu pozitivnih družbenih in okoljskih učinkov (predvidoma januar – november 2017);
* najmanj 4 skupna srečanja vseh vključenih podjetij namenjenih izmenjavi izkušenj, znanj in primerov dobrih praks (oktober 2016 – december 2017).

**Pričakovani rezultati in učinki za posamezno podjetje v vzorčni skupini:**

* pripravljena trajnostna razvojna strategija podjetja;
* pripravljen kratkoročni 6-mesečni izvedbeni načrt za vzpostavitev poslovnih procesov, ki bodo uravnotežili doseganje pozitivnih poslovnih rezultatov s pozitivnimi družbenimi in okoljskimi učinki pripravljen dolgoročni;
* 2-letni okvirni izvedbeni načrt za nadgradnjo poslovnih procesov, ki bodo uravnotežili doseganje pozitivnih poslovnih rezultatov s pozitivnimi družbenimi in okoljskimi učinki
* pripravljeni kazalniki družbenih in okoljskih učinkov poslovnih procesov podjetja.

**Ostale pomembne informacije/zahteve:**

Vzporedno se bo v sklopu izvajanja zgoraj omenjenih aktivnosti pripravljala in nadgrajevala tudi metodologija merjenja in doseganja pozitivnih družbenih in okoljskih učinkov, ki jih imajo izvedbe strategij. Metodologija bo temeljila na individualnih primerih za posamezno vzorčno podjetje in hkrati opredeljevala strateške indikatorje, ki so skupni ne glede na posamezne specifike podjetja in so že globalno sprejemljivi in testirani.

Program akademije bo v sodelovanju s SPIRIT Slovenija izvajala skupina visoko usposobljenih ekspertov/strokovnjakov iz področja razvoja trajnostnih poslovnih strategij in postavljanja trajnostnih poslovnih modelov.

Podroben program in časovnica sodelovanja izbranih podjetij v Akademiji TPM bosta oblikovana najkasneje v roku 1 meseca od končnega izbora vzorčne skupine podjetij. Program bo prilagojen potrebam in značilnostim (velikost, starost, sektor) izbranih podjetij.

V času in rokih izvajanja Akademije TPM bodo izbrana podjetja v vzorčni skupini sodelovala še **vsaj na 1 skupnem delovnem posvetu** v 2016 in vsaj 3 (v trajanju posameznega vsaj 4 ure) v 2017 namenjenih izmenjavi izkušenj, znanj in primerov dobrih praks.

V času izvajanja Akademije TPM, bodo izbrana podjetja imela še dodatno možnost in obvezo da predstavijo svoje izkušnje na vsaj treh širših delovnih posvetih, ki bodo namenjeni širšemu ozaveščanju in usposabljanju za širšo skupino podjetij (70-80), na področju razvoja in priprave trajnostnih strategij podjetij.

Podjetja vključena v vzorčno skupino bodo morala zagotoviti stalno ekipo (vsaj 2-3 oseb) iz vodstvene strukture podjetja, ki bo sodelovala v izobraževalnem in praktičnem procesu Akademije TPM.

Vsi vključeni eksperti, ki bodo s podjetji izvajali program Akademije TPM, bodo pred začetkom izvajanja podpisali Izjave o zaupnosti in varovanju podatkov vzorčne skupine podjetij, do katerih bodo imeli dostop pri izvajanju aktivnosti.

**Pogoji za prijavo**

Z oddajo vloge na javni poziv prijavitelji **soglašajo z vsemi pogoji,** ki so razvidni iz vsebine

dokumentacije javnega poziva.

Izbrana podjetja, ki bodo vključena v program Akademije TPM, soglašajo z javnimi predstavitvami in sodelovanjem na promocijskih in izobraževalnih dogodkih, ki jih bo organiziral SPIRIT ali MGRT.

Prijavitelji morajo ob prijavi izpolnjevati naslednje osnovne pogoje:

1. Prijavitelj se kot pravna oseba ukvarja z gospodarsko dejavnostjo in je organiziran kot \*gospodarska družba, samostojni podjetnik ali \*\*zadruga z omejeno odgovornostjo\*

*\*Gospodarska družba, samostojni podjetnik kot ga opredeljuje Zakon o gospodarskih družbah ( Uradni list RS št: 65/06 uradno prečiščeno besedilo, 33/11, 91/11, 32/12,57/12,44/13-odl.US, 82713 in 55/15, ZGD-1)*

*\*\*Zadruga z omejeno odgovornostjo, kot jo opredeljuje Zakon o zadrugah( Uradni list RS, št.97/09-uradno prečiščeno besedilo, ZZad)*

1. Prijavitelj je samostojna pravna oseba ustanovljena vsaj do 31.12. 2010;
2. Prijavitelj, ki ima vsaj 20 redno zaposlenih (t.j. povprečno število zaposlenih v zadnjih 5 letih je 20 ali izkazana rast števila zaposlenih v zadnjih 5 letih, vendar je minimum, ki se upošteva vsaj 10 zaposlenih, na dan oddaje vloge);
3. Prijavitelj opravlja svojo dejavnost v Republiki Sloveniji.

Prijavitelji morajo ob prijavi izpolnjevati tudi naslednje pogoje:

* niso v stanju insolventnosti, kot jo opredeljuje 14. člen Zakona o finančnem poslovanju, postopkih zaradi insolventnosti in prisilnem prenehanju (ZFPPIPP, Ur.l.RS, št. 13/2014-UPB8),
* ne prejemajo ali niso v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb v težavah – ZPRPGDT (Uradni list RS, št. 44/07-UPB, 5/11, 39/13 in 56/53) in niso podjetja v težavah skladno z 18. točko 2. člena Uredbe Komisije (EU) št. 651/2014,
* niso za iste stroške pridobila sofinanciranja iz drugih mednarodnih, državnih ali lokalnih proračunskih virov,
* niso v postopku izbrisa brez likvidacije ali prisilne likvidacije ali likvidacije,
* imajo poravnane obveznosti do države, pri čemer za ugotavljanje obstoja obveznosti do države ni pogoj, da bi bila le-ta že ugotovljena s pravnomočnim izvršilnim naslovom,
* dejanski lastnik(i) družbe v skladu z 19. členom Zakona o preprečevanju pranja denarja in financiranja terorizma (Ur.l. RS, št. 60/2007, 47/2009 Skl.US: U-I-54/06-32 (48/2009 popr.) 19/2010, 77/2011, 108/2012-ZIS-E, 19/2014) ni(so) vpleten(i) v postopke pranja denarja in financiranja terorizma,
* niso v postopku vračanja neupravičeno prejete državne pomoči, na podlagi odločbe Evropske Komisije, ki je prejeto državno pomoč razglasila za nezakonito in nezdružljivo s skupnim trgom EU.

 **Merila za izbor**

Agencija bo za izbor imenovala 3 člansko strokovno komisijo, ki bo na podlagi prejetih prijav, ki bodo izpolnjevale pogoje in na podlagi izvedenih intervjujev, določila končno karakteristiko vzorčne skupine.

Cilj javnega poziva je, da je vzorčna skupina podjetij čim bolj reprezentativna, da pokriva perspektivne gospodarske dejavnosti na ravni države in da vsebuje podjetja različnih velikosti in starosti.

In sicer:

* glede na zastopanost dejavnosti prijavljenih podjetij (enakomerna porazdelitev podjetij glede na dejavnost)
* glede na zastopanost velikosti podjetja (enakomerna porazdelitev glede na število zaposlenih),

Predvideni okvirni parametri vzorčne skupine:

* 3 do 4 podjetja v vzorčni skupini z vsaj 250 zaposlenimi,
* 3 do 4 podjetja z 50 do 250 zaposlenimi,
* 1-2 podjetja z 10 -50 zaposlenimi.

**Postopek izbora bo potekal v 3 fazah:**

1. **Faza (začetek septembra 2016):**
* Oddana prijava (rok za oddajo je 5.9. 2016 do 12h)
* Na podlagi prijetih popolnih in pravočasnih prijav bo izbrana širša skupina predvidoma 15 podjetij (rok izbora do 12.9.2016). Podlaga za izbor je izpolnjen Obrazec 2 Vprašalnik.
1. **Faza (sredina septembra 2016)**
* izvedeni osebni intervjuji s skupino podjetij iz Faze 1 za izbor končne vzorčne skupine predvidoma 9 podjetij. O točnih datumih izvedbe intervjujev bo ožja skupina obveščena v sklopu sklepa o izboru v ožjo skupino (Faza 1).

1. **Faza (konec septembra 2016):**
* Podrobna seznanitev izbrane vzorčne skupine z vsemi pogoji in obveznostmi sodelovanja v programu ter podpis sporazuma.
* V primeru, da v fazi 3 določeno podjetje odstopi od sodelovanja (oz ne podpiše sporazuma) ima SPIRIT Slovenija možnost, da izločeno podjetje nadomesti z drugim primernim podjetjem iz širše skupine izbrane v Fazi 1.
* V primeru, da se že v procesu izvajanja programa Akademije TPM katero podjetje zaradi neizpolnjevanja obveznosti ali zaradi izrednih okoliščin izloči iz programa, ima SPIRIT Slovenija možnost, da to podjetje nadomesti z drugim primernim podjetjem iz širše skupine izbrane v Fazi 1.

Odločitev v zvezi z izločitvijo oz z možnostjo nadomestila z drugim podjetjem sprejme 3 članska strokovna komisija.

**Način in rok oddaje vloge**

Vloga mora prispeti na naslov: **Javna agencija SPIRIT Slovenija, Verovškova 60, Ljubljana najkasneje do 5.9. 2016 do 12h.**

Vloga mora biti v zaprti ovojnici z oznako '**NE ODPIRAJ - Akademija TPM'**

Vloga mora vsebovati v celoti izpolnjene in podpisane Obrazec 1 in 1A ter Obrazec 2.

Javni poziv se začne z uradno objavo na spletni strani naročnika **www.spiritslovenia.si**

**Odpiranje**

Odpiranje vlog ne bo javno.

**Komisija in izbor**

Izločena bo vloga prijavitelja, ki krši pogoje sodelovanja, posreduje lažne ali zavajajoče podatke ali kako drugače krši integriteto izbora.

Izbor bo opravila 3 članska strokovna komisija.

Odločitev strokovne komisije je dokončna, brez možnosti pritožbe.

SPIRIT Slovenija se zavezuje, da bo izbranim prijaviteljem omogočil sodelovanje v pilotnem programu Akademije TPM za obdobje od izbora pa do najkasneje 31.12.2017.

Izbrani prijavitelji bodo pred dejansko vključitvijo v pilotni program Akademije TPM podpisali sporazum o pravicah in dolžnostih ter resnosti udeležbe v programu.

**Stroški izvedbe pilotnega programa**

Med izvajanjem programa Akademije TPM bo naročnik kril vse stroške povezane z izvedbo Akademije TPM.

Potne stroške udeležencev in druge materialne stroške posameznih udeležencev za udeležbe na morebitnih dislociranih delavnicah in konferencah, ki bodo del programa Akademije TPM, si udeleženci oz. izbrani prijavitelji krijejo sami.

**Varovanje podatkov in obveščanje javnosti**

Podatke, ki jih prijavitelj posreduje v vlogi, se uporabi zgolj v postopku ocenjevanja le-te.

Prijavitelji bodo o izidu javnega poziva Faze1 obveščeni **najkasneje do 12.9. 2016,** na elektronski naslov kontaktne osebe, navedene v vlogi.

Celoten izid javnega poziva pa bo objavljen tudi na spletni strani naročnika [www.spiritslovenia.si](http://www.spiritslovenia.si).

**Dodatne informacije**

Vsa vprašanja vezana na vsebino javnega poziva sprejemamo v pisni obliki na elektronski naslov: AkademijaTPM@spiritslovenia.si, najkasneje do 30.8.2016. Vprašanja in odgovori bodo objavljeni na spletni strani naročnika, najkasneje do 1.9.2016.

SPIRIT Slovenija bo izvedla **tudi 2 informativni delavnici** v zvezi z javnim pozivom, kjer bo podala še vse dodatne informacije in odgovorila na vprašanja potencialnih prijaviteljev.

**Informativni delavnici bosta:**

* 1. 23.8.2016 od 9.30 do 10. 30h
	2. 30.8.2016 od 9.30 do 10.30h

na sedežu SPIRIT Slovenija, Verovškova 60 Ljubljana

Morebitno udeležbo na delavnicah mora prijavitelj predhodno najaviti vsa 1 dan pred izvedbo in sicer na elektronski naslov: AkademijaTPM@spiritslovenia.si.

Ljubljana, dne 10.8.2016 Mag. Gorazd Mihelič,

 direktor SPIRIT Slovenija

|  |  |  |
| --- | --- | --- |
|  |  |   |

**OBRAZEC 1: Osnovni podatki prijavitelja**

|  |  |
| --- | --- |
| Naziv podjetja  |  |
| Sedež podjetja |  |
| Odgovorna oseba in funkcija v podjetju |  |
| Kontaktna oseba in funkcija v podjetju |  |
| Telefon (kontaktni) |  |
| Elektronski naslov (kontaktni) |  |
| Opis dejavnosti in opis končnega produkta  |  |
| Število ljudi zaposlenih in opredelitev oblike zaposlitve (št. zaposlenih 1.8.2016 in št. zaposlenih 1.8.2011) |   |
| Prihodki od prodaje na dan 31.12.2015 |  |
| Standardna klasifikacija dejavnosti in regija poslovanja |  |
| Že obstoječi certifikati in zunanje ocene delovanja podjetja na področju načrtovanja in doseganja pozitivnih družbenih in okoljskih učinkov v poslovnih procesov podjetja (**primeri**: GRI, ISO 26000, Cradle to Cradle, Družini prijazno podjetje, EFQM, HORUS ali drugi zunanji pregledi poslovanja podjetja na področju trajnosti in poslovnih procesov) |  |
| Podjetje v svoja letna poročila poleg finančnih podatkov vključuje tudi poročanje o ne-finančnih podatkih oz. ima pripravljeno trajnostno poročilo za preteklo leto (da / ne, **priloga:** poročilo) |  |

Izjavljamo, da so vsi navedeni podatki **v Obrazcu 1 resnični.**

Kraj in datum: \_\_\_\_\_\_\_\_\_\_\_\_\_\_\_\_\_

Ime in priimek odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Žig in podpis odgovorne osebe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZEC 1/A: Izjava o izpolnjevanju dodatnih pogojev**

Prijavitelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljam, da izpolnjujem naslednje pogoje:

1. Prijavitelj se kot pravna oseba ukvarja z gospodarsko dejavnostjo in je organiziran kot \*gospodarska družba, samostojni podjetnik ali \*\*zadruga z omejeno odgovornostjo;

*\*Gospodarska družba ali samostojni podjetnik kot opredeljuje Zakon o gospodarskih družbah ( Uradni list RS št: 65/06 uradno prečiščeno besedilo, 33/11, 91/11, 32/12,57/12,44/13-odl.US, 82713 in 55/15, ZGD-1)*

*\*\*Zadruga z omejeno odgovornostjo, kot jo opredeljuje Zakon o zadrugah( Uradni list RS, št.97/09-uradno prečiščeno besedilo, ZZad)*

1. Prijavitelj je samostojna pravna oseba ustanovljena vsaj do 31.12. 2010
2. Prijavitelj, ki ima vsaj 20 redno zaposlenih: (t.j. povprečno število zaposlenih v zadnjih 5 letih je 20 ali izkazana rast števila zaposlenih v zadnjih 5 letih, vendar je minimum, ki se upošteva vsaj 10 zaposlenih, na dan oddaje vloge);
3. Prijavitelj opravlja svojo dejavnost v Republiki Sloveniji.

Prijavitelji morajo ob prijavi izpolnjevati tudi naslednje pogoje:

* niso v stanju insolventnosti, kot jo opredeljuje 14. člen Zakona o finančnem poslovanju, postopkih zaradi insolventnosti in prisilnem prenehanju (ZFPPIPP, Ur.l.RS, št. 13/2014-UPB8),
* ne prejemajo ali niso v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb v težavah – ZPRPGDT (Uradni list RS, št. 44/07-UPB, 5/11, 39/13 in 56/53) in niso podjetja v težavah skladno z 18. točko 2. člena Uredbe Komisije (EU) št. 651/2014,
* niso za iste stroške pridobila sofinanciranja iz drugih mednarodnih, državnih ali lokalnih proračunskih virov,
* niso v postopku izbrisa brez likvidacije ali prisilne likvidacije ali likvidacije,
* imajo poravnane obveznosti do države, pri čemer za ugotavljanje obstoja obveznosti do države ni pogoj, da bi bila le-ta že ugotovljena s pravnomočnim izvršilnim naslovom,
* dejanski lastnik(i) družbe v skladu z 19. členom Zakona o preprečevanju pranja denarja in financiranja terorizma (Ur.l. RS, št. 60/2007, 47/2009 Skl.US: U-I-54/06-32 (48/2009 popr.) 19/2010, 77/2011, 108/2012-ZIS-E, 19/2014) ni(so) vpleten(i) v postopke pranja denarja in financiranja terorizma,
* niso v postopku vračanja neupravičeno prejete državne pomoči, na podlagi odločbe Evropske Komisije, ki je prejeto državno pomoč razglasila za nezakonito in nezdružljivo s skupnim trgom EU.

Kraj in datum: \_\_\_\_\_\_\_\_\_\_\_\_\_\_\_\_\_

Ime in priimek odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Žig in podpis odgovorne osebe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZEC 2: VPRAŠALNIK**

**Dosedanje aktivnosti ter usmeritev podjetja na področju uravnoteženja pozitivnih poslovnih rezultatov s pozitivnimi učinki za družbo in okolje**

Vprašalnik je namenjen pregledu dosedanjih aktivnosti ter usmeritev podjetja na področju uravnoteženja pozitivnih poslovnih rezultatov z doseganjem pozitivnih družbenih in okoljskih učinkov.

Pri vsakem vprašanju lahko naročnik v 2. Fazi izbora podjetij za vključitev v Akademijo TPM zahteva dodatne obrazložitve in dokazila o dejanskem izvajanju ukrepov.

1. **STRATEGIJA IN VIZIJA**

*Podjetje ima že vzpostavljeno trajnostna vizijo podjetja, spoštuje načela etičnega delovanja, transparentnosti in odgovornega delovanja.*

1. **Podjetje ima v svoji strategiji razvoja poleg finančnih kazalnikov opredeljene tudi kazalnike družbenih in okoljskih učinkov (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

(opcijsko)

obrazložitev odgovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje v letno poročilo redno vključuje tudi poročanje o doseganju kazalnikov okoljskih in družbenih učinkov (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

(opcijsko)

obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje ima na področju trajnostne strategije zaposlene, ki so odgovorni za izvajanje strategije (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

(opcijsko)

obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **UPRAVLJANJE S ČLOVEŠKIMI POTENCIALI**

*Podjetje ima vzpostavljene procese, ki prispevajo k zadovoljstvu zaposlenih.*

1. **Podjetje ima vzpostavljen sistem in zapisana pravila nagrajevanja zaposlenih (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko

obrazložitev odgovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje ima programe skrbi za zdravje in zadovoljstvo zaposlenih, ki presegajo zakonsko predpisano raven (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko

obrazložitev odgovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje ima vzpostavljene procese za skrb za varstvo na delovnem mestu zaposlenih, ki presegajo zakonsko predpisano raven (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko

obrazložitev odgovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kolikšen delež podjetja je v lasti zaposlenih (izključujoč člane uprave):**

Odgovor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **DRUŽBENI UČINKI PODJEJTA NA SKUPNOST, V KATERI DELUJE**

*Podjetje se aktivno in strateško vključuje v prizadevanja za dvig kvalitete življenja v okolju, v katerem deluje (vključno z dobavno verigo)*

1. **Število novih zaposlitev v preteklem letu (absolutna številka in delež povečanja števila zaposlenih glede na preteklo leto)**

**Odgovor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Podjetje je pri izboru dobaviteljev pozorno na njihovo družbeno in okoljsko neoporečnost( obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko-obrazložitev odgovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje ima vzpostavljen sistem in zapisana pravila na področju donacij in sponzorstev (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko-obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Povprečna plača žensk in moških v podjetju je izenačena glede na odgovornosti, ki izhajajo iz delovnega mesta ( obkroži):**
2. da
3. ne
4. nimamo podatka / podatek je zaupne narave

opcijsko-obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **OKOLJSKI UČINKI PODJETJA**

*Podjetje ima vzpostavljene procese za načrtno zmanjševanje negativnih okoljskih učinkov poslovnih procesov.*

1. **Podjetje ima na področju ravnanja z okoljem vzpostavljene kazalnike ter zapisano strategijo zmanjševanja negativnih vplivov na okolje - okoljski učinek osnovne dejavnosti, transport, energetska učinkovitost objektov, v katerih podjetje deluje, idr.. (obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje ima vzpostavljen sistem merjenja okoljskih učinkov svoje dejavnosti- količina porabljene vode, količina proizvedenih odpadkov, količina proizvedenih toplogrednih plinov, idr..(obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo
5. ne

opcijsko- obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Podjetje v procesu načrtovanja razvoja produktov ali storitev vključuje tudi okoljske učinke(obkroži):**
2. da, že uvedeno
3. da, v uvajanju
4. ne, vendar v tem prepoznavamo vrednost in načrtujemo uvedbo

opcijsko- obrazložitev odgovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **NAČRTOVANJE PRODUKTOV ali STORITEV**
2. **Podjetje ustvarja prihodke na trgu s produkti, ki so oblikovani po načelih krožnega gospodarstva in/ali načelih 'od zibelke do zibelke' (produkti so oblikovani po načelu zaprtega kroga, v katerem je vsak *output* procesov proizvodnje in uporabe produkta koristen, t.j. produkt je bio- razgradljiv ali ponovno uporaben)**:

Opis produkta in procesa ( max 2 strani)

1. **Podjetje s svojim produktom ali storitvijo neposredno rešuje okoljski problem (okoljsko odgovorno načrtovanje tradicionalnih proizvodnih procesov, produkti / storitve, ki spodbujajo rabo obnovljivih virov energije, zmanjševanje odpadkov, izobraževanje, ipd).**

Opis produkta in učinka: ( max 2 strani)

Kraj in datum: \_\_\_\_\_\_\_\_\_\_\_\_\_\_\_\_\_

Ime in priimek odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Žig in podpis odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 'A renewed EU strategy 2011-14 for Corporate Social Responsibility, Communication from the Commission to the European Parliament, the Council, the European Economic and Social Committee and the Committee of the Regions, 2011. [↑](#footnote-ref-1)
2. 'Inovacije niso več linearne. Tehnične, okoljske in socialne vidike inovacij je treba nujno medsebojno povezati, če želimo poiskati rešitve za prihodnost. Za polno vključitev teh zasnov je potreben nov pogled na **poročanje o napredku, pri katerem je najpomembnejši rezultat oziroma učinek.** Tukaj sta zlasti pomembna naslednja elementa: ustvarjanje skupne vrednosti in trojna spirala (ki zagotavlja, da imajo socialni, okoljski in gospodarski napredek enako težo). Če bo priznano, da združeni učinki gospodarskih, socialnih in okoljskih vidikov ustvarjajo skupno vrednost, bodo hitro nastale nove oblike hibridnih podjetij. Skupna vrednost je še v povojih. Zato morajo menedžerji pridobiti nove spretnosti in znanje, vlade pa se naučiti oblikovati predpise tako, da bodo spodbujali in ne zavirali nastajanje skupne vrednosti.' (Mnenje strokovne skupine za enotni trg, proizvodnjo in potrošnjo o inovacijah kot spodbudi za nove poslovne modele, Evropski ekonomsko-socialni odbor, 2016, celotno mnenje [dostopno tukaj](https://webapi.eesc.europa.eu/documentsanonymous/EESC-2016-00078-00-00-AS-TRA-SL.docx)**).**  [↑](#footnote-ref-2)